
ประกาศองค์การบริหารส่วนตำบลกะหรอ 
เรื่อง ผลการพิจารณาการเสนอราคาจ้าง โครงการจ้างเหมาประกอบอาหารกลางวันศูนย์พัฒนาเด็กเล็กวัดโพธิ์เตมีย์ 
--------------------------------------
ตามที่องค์การบริหารส่วนตำบลกะหรอ   อำเภอนบพิตำ   จังหวัดนครศรีธรรมราช ได้ดำเนินการประกาศสอบราคาจ้างโครงการจ้างเหมาประกอบอาหารกลางวันสำหรับศูนย์พัฒนาเด็กเล็กวัดโพธิ์เตมีย์  หมู่ที่ 7 ตำบลกะหรอ  ตามประกาศองค์การบริหารส่วนตำบลกะหรอ  ลงวันที่ 24 มีนาคม 2552  โดยดำเนินการจัดทำอาหารมื้อเที่ยง จำนวน 1 มื้อต่อวัน  ประกอบด้วยข้าวสวยกับข้าว พร้อมด้วยขนมหรือผลไม้ ที่เป็นประโยชน์ทางภาวะโภชนาการ โดยมีนักเรียนรับประทานอาหารจำนวน  35 คนต่อวัน โดยคิดราคากลางในอัตราเด็กนักเรียนคนละ 13.- บาท (สิบสามบาทถ้วน)  โดยจะดำเนินการจ้างเหมาประกอบอาหารกลางวันเป็นจำนวนทั้งสิ้น 256 วัน เป็นจำนวนเงินราคากลางทั้งสิ้น 116,480.- บาท (หนึ่งแสนหนึ่งหมื่นหกพันสี่ร้อยแปดสิบบาทถ้วน) และได้กำหนดเปิดซองสอบราคา เมื่อวันที่ 22 เมษายน 2552  ณ  ศูนย์รวมข้อมูลข่าวสารการจัดซื้อ/จ้างขององค์การบริหารส่วนตำบลระดับอำเภอ อำเภอนบพิตำ (ณ ห้องประชุมอำเภอนบพิตำ) จังหวัดนครศรีธรรมราช นั้น

คณะกรรมการเปิดซองสอบราคาได้ดำเนินการตามระเบียนกระทรวงมหาดไทยว่าด้วยการพัสดุขององค์การบริหารส่วนตำบล พ.ศ.2538 ข้อ 28 เรียบร้อยแล้ว โดยมีผู้มายื่นเสนอราคาจ้างตามโครงการดังกล่าว ตามรายละเอียดดังนี้
1.นางยุพาณี  พลูสวัสดิ์ เสนอราคาเป็นเงิน 125,440.- บาท คิดเป็นอัตราเด็กนักเรียนคนละ 14.- บาท เสนอราคาสูงกว่าราคากลางเป็นเงิน 8,960.- บาท
2.นางทวีพร  ปานสิทธิ์ เสนอราคาเป็นเงิน 115,000.- บาท คิดเป็นอัตราเด็กนักเรียนเฉลี่ยคนละ 12.84 บาท เสนอราคาต่ำกว่าราคากลาง 1,480.- บาท 
 ผลพิจารณาการสอบราคาปรากฏว่า นางทวีพร  ปานสิทธิ์ เป็นผู้เสนอราคาต่ำสุด คณะกรรมการเปิดซองสอบราคาได้พิจารณาแล้วเห็นว่า  เป็นผู้เสนอราคาต่ำสุด ซึ่งอยู่ในวงเงินงบประมาณที่ตั้งไว้ พร้อมทั้งเป็นผู้มีคุณสมบัติถูกต้องตามเงื่อนไขเอกสารสอบราคา โดยเป็นประโยชน์ต่อองค์การบริหารส่วนตำบล ดังนั้น จึงเห็นควรทำสัญญาจ้างตามระเบียบพัสดุ ฯ ต่อไป
ประกาศ  ณ  วันที่    27    เดือนเมษายน     พ.ศ. 2552

(นายมนัสพงค์  สุทธิเดช)

